શહેરની ભાગોળે ન્યારી ડેમ ખાતે એક વ્યક્તિએ પડતું મૂકી આત્મહત્યાનો પ્રયાસ કર્યો હોવાની જાણ ફરજ પરના ચોકીદાર કાળુભાઈએ કંટ્રોલ રુમ અને ફાયરબ્રિગેડમાં કરતા તુરંત જ ફાયર બ્રિગેડ અને તાલુકા પોલીસ સ્ટેશનના પીસીઆર ઇન્ચાજર્ કૌશિકભાઈ ગઢવી, જીઆરડી ઋષિ જાની સહિતનો સ્ટાફ દોડી ગયો હતો તરવૈયાઓએ ન્યારી ડેમમાં આત્મહત્યાના ઇરાદે પડેલા શખ્સને બહાર કાઢી પોલીસે પૂછપરછ કરતા પોતે કોઠારીયા રોડ ઉપર મેઘાણીનગરમાં રહેતા હિતેન્દ્રભાઇ લાલજીભાઈ કાકડિયા હોવાનું અને બીમારીથી કંટાળી આ પગલું ભર્યું હોવાનું જણાવતા પોલીસે તેમના પરિવારજનોને બોલાવી સોંપ્યા હતા આમ પોલીસ અને ફાયર બ્રિગેડના જવાનોએ ચોકીદારની સતર્કતાથી એક મહામૂલી જિંદગી બચાવી માનવતા મહેકાવી છે.